Dende la dómina del Imperiu romanu esistió un puertu llamáu Sarapion no qu'agora se conoz como Mogadixu. Sicasí, mientres la Edá Media el tamañu del puertu yera amenorgáu y solo cobró relevancia cola llegada de los italianos en 1890, que crearon un puertu con estándares modernos. De magar, foi amontando la so capacidá hasta convertise nel más importante de Somalia y unu de los más grandes nel Cuernu d'África.